jkorsvik/nowiki_second_scrape_merged huggingface dataset:
NM i rullestolcurling 2007

Norgesmesterskapet i rullestolcurling 2007 ble arrangert 16. – 18. november 2007 i Snarøyhallen. Dette var det første NM som ble arrangert. 
Kun 2 lag deltok; Halden curlingklubb og Trondheim curlingklubb. Konkurranseformen er mixed lag, det vil si at begge kjønn må være representert på banen til enhver tid. 
Konkurransen ble arrangert som en del av Norwegian Open i rullestolcurling 2007, ved at det beste norske laget vant NM-gull. Halden Curlingklubb stilte i Norwegian Open som Norge I, og Trondheim Curlingklubb stilte som Norge II. Trine Fissum ble for anledningen utlånt til Halden, siden de ikke hadde noen kvinne på laget sitt. Halden Curlingklubb ble best av de norske lagene, og ble dermed de første norgesmesterne i rullestolcurling. 
Halden slo bl.a. Canada med 7-1. 


== Resultater og deltakere ==


== Eksterne lenker ==
Resultater på Curling.no
Torkild Brakstad

Torkild Brakstad (født 20. september 1945, død 14. mai 2021) var en norsk fotballspiller og -trener.
Han spilte, som broren Erik Brakstad, for hjembyens Molde (A-laget 1962–1978, derav 104 kamper i eliteserien 1974–78 og 12 mål), samt representerte Norges herrelandslag i fotball (tre kamper i 1974). Brakstad var trener i Molde i flere perioder som spillende (1969–74 og 1976) og hovedtrener (1980–81, 1986). Senere trente han Tromsø (1983–84) der han la grunnlaget for opprykket til 1. divisjon fotball for herrer 1985, og hadde to korte opphold i Rosenborg og Molde (1986).
Brakstad var utdannet adjunkt og lærer i Molde kommune.


== A-landskamper ==
Kilde: 


== Referanser ==


== Eksterne lenker ==
(en) Torkild Brakstad – Transfermarkt 
(en) Torkild Brakstad – national-football-teams.com 
(en) Torkild Brakstad – EU-Football.info 
(no) Torkild Brakstad – Norges Fotballforbund
NM i rullestolcurling

Norgesmesterskapet i rullestolcurling ble første gang arrangert i 2007. 
Kun 2 lag deltok i det første NM; Halden curlingklubb og Trondheim curlingklubb. Konkurranseformen er mixed lag, det vil si at begge kjønn må være representert på banen til enhver tid.
Arktisk ålebrosme

Arktisk ålebrosme (Lycodes frigidus) er en fiskeart i gruppen ålekvabber. Den blir opptil 69 cm lang og lever fra 475-3000 meters dyp. Føden består hovedsakelig av krepsdyr som den finner på bunnen, men den spiser også fisk.


== Litteratur ==
Pethon, Per (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) arktisk ålebrosme – oversikt og omtale av artene i WORMS-databasen 
(en) arktisk ålebrosme i Global Biodiversity Information Facility 
(no) arktisk ålebrosme hos Artsdatabanken 
(en) arktisk ålebrosme hos FishBase 
(en) arktisk ålebrosme hos ITIS 
(en) arktisk ålebrosme hos NCBI 
(en) Kategori:Lycodes frigidus – bilder, video eller lyd på Wikimedia Commons 
(en) Lycodes frigidus – galleri av bilder, video eller lyd på Wikimedia Commons 
(en) Lycodes frigidus Collett, 1879 Glacial eelpout - FishBase
Stoppablefamilien

Stoppable-familien er fiktive figurer fra Disney Channelserien Kim Possible.
Lite er kjent om denne familien. Kanskje er de med vilje (som en kontrast til Kims oppofrende foreldre) framstilt som lite involvert i sønnens liv. Begge har en sterk tendens til å foreta store og viktige avgjørelser uten å ta Ron med på råd, eller i det minste nevne det for ham. Eksempler er i I Tide og Utide, da de solgte huset og flyttet til Norge uten å fortelle ham det, eller når de adopterer et barn uten å fortelle det.


== Familiemedlemmer ==


=== Ron Stoppable ===


=== Herr og fru Stoppable ===
Hr. Stoppable er aktuar, noe som gjør at han kan arbeide hvor som helst. Ron har nevnt at faren har allergi mot alle typer pels, noe som førte til at Ron i sin tid anskaffet Rufus.Han later også til å være et matematisk geni, og bisto en gang Team Possible med å bekjempe Mattemetteren. I flere tilfeller virker det som at Herr Stoppable har et sterkt ønske om å gi Ron gode råd og være helten hans. Det virker som Ron har et tettere forhold til faren enn mora.
Herr Stoppable spilles av Elliot Gould
Ron ser ut til å ha et noe merkelig forhold til mora. Hun tvang ham til å dra til Camp Wannaweep (grobunn for flere av fobiene han siden utviklet), og da han ringte hjem veldig ofte sluttet hun etterhvert å svare.
Ifølge plottet i I Tide og Utide jobber hun i bank.
Fru Stoppable spilles av Andrea Martin


=== Hana Stoppable ===
Hana er Rons adoptivsøster. Hun dukket opp i sesong 4. Da Rons foreldre adopterte Hana, flyttet de Ron opp på loftet og Hana inn på Rons gamle rom-etter å ha gjort det om til barneværelse – uten å fortelle Ron noen ting. Alt dette skjedde i løpet av en dag, mens Ron var på skolen, noe som fikk ham til å se på henne som "Inntrengereren" til å begynne med. Innen slutten av episoden hadde Ron akseptert Hana som sin lillesøster. Det virket som han kom nærmere henne enn foreldrene, noe som gjorde ham til en veldig hengiven storebror. Senere snudde han spillet, da han fortelte foreldrene – på samme måte som de har gjort mot ham – at Hana var en ninjababy.
Det var lite som ble avslørt om Hanas herkomst til å begynne med-bortsett fra at hun har en forbindelse med mytologien til Yamanouchiskolen og at hun har en stor og viktig skjebne som var forbundet med både henne og Ron. Hun er trolig av japansk avstamning som Yori og Sensei. Det har vist seg at hun har store krefter og kan løfte Monkey Fist i været og kaste ham med en hånd, og siden utvist stor smidighet, blant annet ved å kunne løpe langs vegger og tak. Kanskje har hun, i likhet med den nye broren sin, Mystiske Apekrefter. I en episode kunne det virke som at Hana ar Yoris biologiske søster og/eller tok seg av henne før Stoppable-familien adopterte henne.
Lene Tystad

Lene Tystad (født 25. mai 1975 i Trondheim) er en norsk rullestolcurlingspiller. Hun representerer Trondheim Curlingklubb, og spiller også ener på det norske landslaget. 
Hun driver også med kjelkehockey, og har tidligere drevet med ispigging. I 2007 ble hun nominert til Årets funksjonshemmede utøver under Trøndersk idrettsgalla 2007, men denne prisen stakk bordtennisspilleren Rolf Erik Paulsen av med. 


== Resultater ==


== Eksterne lenker ==
(en) Lene Tystad – Paralympic.org 
(en) Lene Tystad – World Curling Federation
Skjellålebrosme

Skjellålebrosme (Lycodes squamiventer) er en fiskeart i gruppen ålekvabber. Den blir opptil 29 cm lang og lever fra 357-1808 meters dyp. 


== Litteratur ==
Pethon, Per (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) skjellålebrosme – oversikt og omtale av artene i WORMS-databasen 
(en) skjellålebrosme i Global Biodiversity Information Facility 
(no) skjellålebrosme hos Artsdatabanken 
(en) skjellålebrosme hos FishBase 
(en) skjellålebrosme hos ITIS 
(en) skjellålebrosme hos NCBI 
(en) Lycodes squamiventer Jensen, 1904 Scalebelly eelpout - FishBase
Bo (navn)

Bo har flere betydningerBo er et mannsnavn med opprinnelse i norrøne búi, «beboer».
Bo (波) er også et kinesisk fornavn som betyr «bølge». Det brukes både som mannsnavn og kvinnenavn.


== Utbredelse ==
Tabellen nedenfor gir en detaljert oversikt over populariteten til mannsnavnet Bo og varianter av dette i noen av de landene hvor statistikk er tilgjengelig.
Tabellen nedenfor gir en detaljert oversikt over populariteten til kvinnenavnet Bo og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listene er ordnet kronologisk etter fødselsår.


=== Menn ===
Bue Digre, legendarisk dansk kriger på 900-tallet
Bo Diddley (1928–2008), amerikansk rockemusiker
Bo Hermansson, (f. 1937), svensk regissør
Bo Johansson, (f. 1942), svensk fotballtrener
Bo Kasper Sundström, (f. 1961), svensk musiker
Bo Hamburger (f. 1970), dansk sykkelrytter
Bo Bice (f. 1975), amerikansk sanger og musiker
Bo Bisgaard, bildekunstner
Bo André Bergan, (f. 1989) norsk styrkeløfter


=== Kvinner ===
Bo Derek (f. 1956), amerikansk skuespiller og fotomodell


== Referanser ==


== Eksterne lenker ==

(en) Behind the Name: Bo
(en) Think Baby Names: Bo
Jostein Stordahl

Jostein Stordahl (født 20. mai 1966 i Skjeberg) er en norsk rullestolcurlingspiller og seiler. Han representerer Halden Curlingklubb.
Han fikk sitt handikapp i en togulykke i 1983, der han falt under et tog, og måtte amputere høyre bein over kneet og avkorte venstre fot med 12 cm.


== Resultater ==


== Referanser ==


== Eksterne lenker ==
(en) Jostein Stordahl – Paralympic.org 
(en) Jostein Stordahl – Paralympic.org 
(en) Jostein Stordahl – World Curling Tour 
(en) Jostein Stordahl – World Curling Federation 
Intervju på Curling.no
Paralympics 2000 - resultater, seiling
Profil hos Norges Seilerforbund
Blek ålebrosme

Blek ålebrosme (Lycodes pallidus) er en fiskeart i gruppen ålekvabber. Den blir opptil 26 cm lang og lever fra 60-1750 meters dyp.


== Litteratur ==
Pethon, Per (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) Blek ålebrosme – oversikt og omtale av artene i WORMS-databasen 
(en) Blek ålebrosme i Global Biodiversity Information Facility 
(no) Blek ålebrosme hos Artsdatabanken 
(en) Blek ålebrosme hos FishBase 
(en) Blek ålebrosme hos ITIS 
(en) Blek ålebrosme hos NCBI 
(en) Kategori:Lycodes pallidus – bilder, video eller lyd på Wikimedia Commons 
(en) Lycodes pallidus Collett, 1879 Pale eelpout - FishBase
VM i rullestolcurling 2008

VM i rullestolcurling 2008 var det femte verdensmesterskapet i rullestolcurling som ble arranger. Konkurransen ble avholdt 2. – 9. februar 2008 i Sursee i Sveits. Sursee arrangerte også de to første VM som ble arrangert, i hhv. 2002 og 2004. 
Norge var regjerende verdensmestre, og vant sitt andre VM på rad, coachet av Thoralf Hognestad. Det norske laget var, med ett bytte, det samme som vant VM året før; Anne Mette Samdal erstattet Trine Fissum.  
Norge spilte til sammen 12 kamper, og endte opp med 9 seire og 3 tap. Etter en tett semifinale mot Canada, der Canada ledet 3-0 etter første omgang og 5-2 etter halvspilt kamp, møtte Norge Sør-Korea i finalen. Denne vant Norge 5-3 etter ekstraomganger.  


== Resultater ==


=== Samlet rangering ===


== Se også ==
VM i rullestolcurling


== Eksterne lenker ==
Resultater fra WCF
Speaker.no – Norge forsvarte VM-gullet
Erling Forfang

Erling Forfang (født 8. mars 1951) er en norsk forfatter fra Stavanger. Han blant annet gitt ut to barnebøker: Noen sier at døden er svart og Noen sier at månen er en gul ost. Han har også skrevet deler av Kulturhovedstadsboken Stavanger 2008 sammen med blant annet Bob Geldof, Jan Egeland, Tore Renberg, Gunnar Roalkvam og Hadia Tajik.


== Ein blåe dag ==
I forbindelse med at Stavanger 2008 var kampsponsor til tippeligakampen mellom Viking og Stabæk 22. oktober 2007 kunne publikum for første gang høre den nye Vikinghymnen, Ein blåe dag. Forfang har både skrevet tekst og musikk til denne fotballsangen. Det startet med at han ville skape en skikkelig fotballsalme, strippet for klisjeer. For cirka ett år siden begynte jeg å tenke på at Viking trengte en skikkelig fotballsang. En sang noe som Liverpools «You'll never walk alone» ifølge Forfang.


== Bibliografi ==
Noen sier at døden er svart, barnebok, Wigestrand Forlag (2006)
Noen sier at månen er en gul ost, barnebok, Wigestrand Forlag (2007)


== Kilder ==
Presentasjon av Erling Forfang i Forfatterkatalogen på Forfattersentrums nettsider


== Eksterne lenker ==
Hør «Ein blåe dag» og les teksten – Aftenbladet.no
Ein blåe dag

Ein blåe dag er en fotballsang skrevet av forfatter Erling Forfang om Viking Fotballklubb.
I forbindelse med at Stavanger 2008 var kampsponsor til tippeligakampen mellom Viking Fotballklubb og Stabæk 22. oktober 2007 kunne publikum for første gang høre den nye vikinghymnen, Ein blåe dag. Forfang har både skrevet tekst og musikk til fotballsangen. Det startet med at han ville skape en skikkelig fotballsalme, strippet for klisjeer.
På den innspilte versjonen er musikere Arne Hovda, Morten Mølster på gitar, Christian Svendson på trommer og  Preben Tiedeman Bruun Henriksen (fra Tidemans Blue) på trompet. Vokaler på sangen er Frode Rønli, Arne Hovda og Nils Kristian Fossdahl. Kor er Stavanger Vocalensemble og St. Svihun Mannskor. Innspilt og mikset hos Sans&Samling ved Arne Hovda


== Eksterne lenker ==
Hør sangen og les teksten – Aftenbladet.no
Geir Arne Skogstad

Geir Arne Skogstad (født 9. desember 1973) er en norsk rullestolcurlingspiller og kjelkehockeyspiller. Han representerer Trondheim Curlingklubb, Team Minûs Validos, der han er skip. 
Hans handicap skyldes en ryggmargsskade etter en ulykke med lastebil i 1997. 
Skogstad jobber til daglig som mestringsveileder på Lærings- og mestringssenteret ved Klinikk for fysikalsk medisin og rehabilitering på St. Olavs hospital i Trondheim. 


== Resultater ==


== Annet ==
I 2013 ble Skogstad den første som fullførte Birkebeinerrittet ved hjelp av håndsykkel. Han syklet tandem sammen med Finn Arne Hoff.


== Referanser ==


== Eksterne lenker ==
Geir Arne Skogstad på Twitter 
Geir Arne Skogstad på Facebook 
Geir Arne Skogstad på Instagram 
(en) Geir Arne Skogstad – Paralympic.org 
(en) Geir Arne Skogstad – World Curling Tour 
(en) Geir Arne Skogstad – World Curling Federation 
Rullestollandslaget i curling - Geir Arne Skogstad
IPC - resultater fra Paralympiske leker
Operasjon Peru

Operasjon Peru er en lokal bistandskampanje i Larvik.
Aksjonen ble i 1992 initiert av Dag Petter Svendsen,  forhenværende elev ved Thor Heyerdahl videregående skole. I Larvik er Operasjon Peru et alternativ til solidaritetsaksjonen Operasjon Dagsverk, som pågår over hele landet.
Operasjon Peru er et samarbeid mellom Thor Heyerdahl videregående skole, fra høsten 2005 også Re videregående skole i Re, og fra 2008 også Holmestrand videregående skole i Holmestrand. Øvrige bidragsytere, slik som bedrifter, organisasjoner og enkeltpersoner fra Larvik bidrar med støtte. NORAD deltok også en periode. De innsamlede midlene går til driften av  barnehjemmet La Aldea pluss en barneskole i Monsefu. I 2006 stod skolene for innsamling av 600.000 kroner til Prosjekt Peru.
Prosjekt Peru har hele tiden hatt et eget styre i Norge for å sørge for oppfølging av den daglige driften. Styreleder er Dag Petter Svendsen.
Barnehjemmet La Aldea ble grunnlagt av Dag Petter Svendsen i 1993, som dengang arbeidet ved det norske generalkonsulatet i Lima. Da barnehjemmet åpnet, kom det fire foreldreløse barn dit. Per 10. mai 2008 bor det 32 barn fra 0 til 17 år der. Barnehjemmet er beliggende i landsbygda utenfor storbyen Chiclayo, på en 26 mål stor og inngjerdet tomt, som ble skjenket av en italiensk propritær i Chiclayo.
Barmnehemmet består av et stort administrasjonsbygg (med kjøkken, kontor, tørrvarelager, undervisningsrom, gjesterom og fjøs, fem hus, lekeplass, fotballbane, åkrer, vindmølle og egen brønn med mer).
Barnehjemmet har en bestyrer, psykolog, gartner, sjåfør, voksne mammaer i hvert av de fem husene, og forøvrig en del voksne som hjelper til med lekselesing om kveldene.
I 1996 åpnet dessuten Prosjekt Peru en barneskole noen kilometer unna, i Monsefú. Den har per 10. mai 2008 200 elever fra 5 til 14 år, rektor, sekretær og åtte lærere. Den følger normale peruanske læreplaner.


== Eksterne lenker ==
(no) Offisielt nettsted
Paul Aksel Johansen

Paul Aksel Johansen (født 25. oktober 1979 i Bjugn) er en norsk rullestolcurlingspiller og skytter. Han representerer Trondheim Curlingklubb og Ørland pistolklubb.
Han sitter i rullestol, etter at han brakk nakken i en bilulykke i mai 2000. Han begynte å spille rullestolcurling i 2003, og var skip på det norske landslaget under VM i både 2004 og 2005, samt Paralympics 2006. Etter dette ga han seg, men stilte likevel opp under NM i 2007 for Trondheim CC. 
Under de paralympiske sommerlekene 2012 deltok han i skyting 10 meter luftgevær og 50 meter rifle liggende. På 10 meter luftgevær kom han på 37.-plass i kvalifiseringen, med 592 poeng, og nådde ikke finalen. På rifle liggende kom han på 35.-plass i kvalifiseringen, og nådde heller ikke her finalen. 


== Resultater ==


== Eksterne lenker ==
(en) Paul Aksel Johansen – IPC.infostradasports.com 
(en) Paul Aksel Johansen – Paralympic.org 
(en) Paul Aksel Johansen – World Curling Federation
Vardafjell videregående skole

Vardafjell videregående skole ble opprettet 5. september 1946 under navnet Haugesund Handelsgymnasium på Hasseløy i Haugesund. Skolen har 540 elever. Skolen flyttet til dagens plassering i 1980. Skolen er nå lokalisert på fastlandet, like vest for Vardafjellet. I 2004 startet skolen opp med en internasjonal linje, IB – International Baccalaureate. 

Skolen tilbyr tre utdanningsprogrammer:


== Historie ==
Skolen ble opprettet 5. september 1946 som kommunalt handelsgymnas. Kommunen hadde i starten vanskeligheter med å få godkjenning fra handelsdepartementet for å opprette gymnaset, og avslag på søknaden sin. Handelsdepartementet begrunnet avslaget på at det var alt for stor på gang av kommuner som ville opprette handelsgymnas. Kommunen rettet en ny henvendelse til departementet etter enstemmig vedtak i formannskapet. På åpningen hadde skolen 59 elever fordelt på 2 klasser. Det var dekket for en storslagen innvielse av skolen på handelstandens lokaler i Haugesund sentrum, ikke langt fra skolens daværende lokaler på Hasseløy. Innvielsen var full av elever, lærere, foreldre politikere, representanter fra byens næringsliv og selvsagt ordføreren selv.


== Referanser ==


== Eksterne lenker ==
Vardafjell VGS hjemmeside
Storgården på Gausel

Storgården på Gausel er navnet på folkevandringtidsgården på Gausel i Stavanger.
I årene 1997–2000, før området skulle bygges ut til boliger ble det gjennomført store arkeologiske undersøkelser på Gausel. I tillegg til å finne igjen mange av de tapte gravene i området, var hovedhensikten med undersøkelsene å dokumentere sporene etter den forhistoriske gårdsbosettingen her. Gauseldronningens grav lå også her.  Gausel ligger på en morenerygg av løsmasser som ble avsatt i løpet av den siste istid. Fjellknausen Husaberget markerer det høyeste punktet på Gausel, 89 meter over havet. Fra toppen av høydedraget er det vid utsikt i alle retninger. Frem til det store Stokkavatnet på Forus ble tappet ut på begynnelsen av 1900-tallet, lå gårdene på Gausel svært strategisk til for å dominere ferdselen til og fra Stavangerhalvøyen.
Omkring 300 e.Kr. var gården på Gausel blitt en storgård med to 40 meter store langhus og en egen fjøsbygning. Folkevandringtidsgården på Gausel var nå vesentlig større enn det som var vanlig på den tiden. De to store parallelle hovedbygningene må også ha vært imponerende med sin beliggenhet mot toppen av høydedraget. På storgården har høvdingen og hans familie regjert i flere hundre år. I midten av den ene bygningen var hallen hvor høvdingen tok i mot gjester og utøvde sin makt.
Gården på Gausel vært en av de helt sentrale gårdene i dette området gjennom store deler av jernalder og beholdt sin posisjon som storgård ikke minst i vikingtid. Noe de mange rike vikingtidsgravene her tydelig vitner om. Slik som Gauseldronningens grav og Båtgravene på Gausel. Dette må ha vært en gård hvor en av datidens ledende ætter holdt til, en ætt med vide kontakter og som var delaktig i organisering av vikingferder til Irland og kanskje også etableringen av det norske riket i Dublin. En ætt som hadde økonomi og status nok til å hauglegge sine døde med sin hest, båt og ellers alt det utstyr som var påkrevd etter deres stand og stilling i levende live


== Eksterne lenker ==
fornminner.no – Storgården på Gausel
Viggo Krüger

Viggo Krüger (født 23. april 1971) er en norsk musiker og musikkterapeut fra Bergen. Han er mest kjent som gitarist i popbandet Pogo Pops, som først eksisterte i perioden 1990 til 1996 og som deretter ble gjenforent i 2006 t.d.d. I 2007 samarbeidet han med Morten Lorentzen om albumet Songar frå fjorden – den gången me tok båten te bydn, et album hvor en rekke artister fra Vestlandet framfører sanger hovedsakelig skrevet av Krüger og Lorentzen. Krüger er også leder for teater- og musikklaget Kom nærmere som er for ungdommer som er eller tidligere har vært i kontakt med barnevernet. Siden 2015 har han spilt gitar i bandet Festplassen sammen med blant andre Roar Ruus Finsås. I 2012 tok han doktorgrad ved Universitetet i Bergen i temaet musikkterapi og barnevern. Han er sønn av professor Kai Krüger.


== Bibliografi ==
Krüger, V (2020), Music Therapy in Child Welfare, Bridging Provision, Protection & Participation, Barcelona Publishers [1]
Krüger, V & Strandbu, A (2015), Musikk Fortelling Felleskap, Musikk som Verktøy i Forebyggende Arbeid med Barn og Unge, Universitetsforlaget
Stensæth, K., Krüger, V., & Fuglestad, S. (Red) (2015). I transit mellom til og fra: tekster om musikk og deltakelse i barnevern, Oslo: Norwegian Academy of Music.


== Diskografi ==
Doomsville Boys - Doomsville records (1989)
Pogo Pops, Pop Trip – Norsk plateproduksjon nominert til spellemannpris (1992)
Pogo Pops, Crash – Norsk plateproduksjon spellemannpris (1993)
Pogo Pops, Pure - Norsk plateproduksjon (1995)
Pogo Pops, Surf - Norsk plateproduksjon/BMG (1996)
Pogo Pops, The Very Best Of - Sony music/BMG (2006)
Songar frå Fjorden - Tylden (2007)
Pogo Pops, Where the action is - Doomsville records (2009)
Pogo Pops, Lost and found – Outtakes Doomsville records (2009)
Pogo Pops, Darling Emm, Northern girl - Doomsville records/VME (2012)
Festplassen, Kommer ned - Apollon records (2016)
Pogo Pops, Love is the greatest compass - Apollon records (2017)
Pogo pops, Daylight - Apollon records, (2022)Deltar også på: 

Doomsville boys, Det perfekte menneske – Hot vinyl Hulens 25 års jubileumsplate (1989)
Pogo Pops, Med blanke ark – Sanger av Alf Prøysen (Polygram/Universal music, 1994)
Radiofantomene, Har du noe ull? – Saddam records Radiofantomene (1995)
Pogo Pops, Ellediller & krokofanter – en hyllest til Knutsen og Ludvigsen - Progress (1996)


== Referanser ==


== Eksterne lenker ==
Pogo pops [2]
(no) Publikasjoner av Viggo Krüger i forskningsdokumentasjonssystemet CRIStin
Slaget ved Eylau

Slaget ved Eylau var den første store militære konfrontasjonen mellom Napoléon I og Alexander I etter slaget ved Austerlitz. Etter å ha beseiret og nesten tilintetgjort de østerrikske og prøyssiske styrkene i 1805-06, ville Napoléon også beseire den russiske arméen som han anså for å være den farligste. Han jaget den gjennom Preussen og det kom til konfrontasjon i Øst-Preussen ved byen Eylau ikke langt fra den russiske grensen. Slaget ble svært blodig, men uten noen klar seierherre. Slaget ble fulgt opp av slaget ved Friedland 14. juni som ble en av Napoléons største triumfer.

Den russiske arméen hadde samlet seg ved Eylau og Napoléon angrep umiddelbart uten å vente på at Michel Neys forsterkninger skulle komme fram. Etter noen timers kamp hadde franskmennene så store tap, og det så ut til at russerne skulle få overtaket, særlig etter at de var i ferd med å trenge helt fram til Napolons egen kommandopost. Da stormet Joachim Murat fram med hele det franske kavaleriet og lyktes å trenge helt fram til det russiske artilleriet til tross for at en stor del av det franske kavaleriet ble utslettet i dette motangrepet. Napoléon satte da inn elitestyrkene i den keiserlige garden, som utgjorde den siste reserven, og lyktes gjennom dette å holde russerne på avstand til sent på kvelden da Ney ankom med sine forsterkninger. Napoléon satte da inn et avgjørende støt mot den russiske styrken i sentrum for å bryte igjennom her. Russerne trakk seg da tilbake i løpet av morgentimene, men de franske styrkene led store tap. Byen Eylau brant og de lå lik og døde hester over et stort område. Napoléon oppholdt seg i området i tre dager før han dro videre.


== Referanser ==